અમૃત્તસર, 26 ઑગસ્ટઃ હાલના દિવસોમાં ટીવી શો 'કોમેડી નાઇટ્સ વિથ કપિલ'માં જોવા મળી રહેલા ભાજપના સાંસદ નવજોત સિંહ સિદ્ધુ વિરુદ્ધ અમૃત્તસરમાં મોર્ચો ખુલ્યો છે. શહેરના અનેક વિસ્તારોમાં સિદ્ધુ લાપતા હોવાના પોસ્ટર લગાવવામાં આવ્યા છે. આ પોસ્ટરમાં સિદ્ધુ પર પોતાના સંસદીય ક્ષેત્રમાંથી ગાયબ રહેવાના આરોપ લાગ્યા છે. આ પોસ્ટર અમૃત્તસર સંઘર્ષ સમિતિએ લગાવ્યા છે. પોસ્ટરમાં રમન બખ્શી અને રણજીત રાણા નામની બે વ્યક્તિઓનો ઉલ્લેખ કરવામાં આવ્યો છે જે સંસ્થામાં અધિકારી પદ પર છે.